En nokså liten (ca. 20 millimeter), slank, rødbrun hjortebille. Kroppen er kledt med lyse skjell, tettest på sidene. Hannenes kjever er omtrent så lange som resten av hodet, kraftige med butte tenner på innersiden. Hodet er stort og bredt, pannen er bredt U-formet uthulet i midten. Antennene har en tre-leddet vifte. Pronotum er betydelig bredere enn langt, rundet. Beina er brune, mørkere enn kroppen.